OpenLLM-France/wikimedia huggingface dataset:
# Amalie Dietrich

Koncordie Amalie Dietrich (nascuda Nelle) (26 maig 1821 - 9 March 1891) va ser una naturalista alemanya, coneguda per la seva feina a Austràlia, on va passar deu anys recollint espècimens pel Museu Godeffroy en Hamburg.

## Referències

* ↑ «Encyclopedia of Australian Science».

## Bibliografia

* Australian Science Archives Project. 1998. Amalie Dietrich 1821- 1891
* The Letters of Amalie Dietrich Arxivat 2005-03-17 a Wayback Machine.
* Serle, Percival (1949). "Dietrich, Amalie" Arxivat 2011-05-14 a Wayback Machine.. Dictionary of Australian Biography. Sydney: Angus and Robertson.

## Enllaços externs

* Fotografies de Queensland a Pitt-Museu de Rius
# Murlo

Murlo és un comune (municipi) de la província de Siena, a la regió italiana de la Toscana, situat uns 70 km al sud de Florència i uns 20 km al sud de Siena. L'1 de gener de 2018 la seva població era de 2.449 habitants.
Limita amb els municipis de Buonconvento, Civitella Paganico, Montalcino, Monteroni d'Arbia, Monticiano i Sovicille.
La major part de la població del municipi resideix a Vescovado i Casciano. A Vescovado hi ha la casa de la vila.

## Història

Al turó de Poggio Civitate hi havia un antic assentament i actualment s'hi fan investigacions arqueològiques.
Des de 1189 fins a 1778 va ser la seu del "Feudo vescovile di Murlo", signoria eclesiàstica governada pel bisbe de Siena, del qual es conserven el palau i l'església adjacent de San Fortunato, on el bisbe celebrava les cerimònies religioses.

## Evolució demogràfica

* Gràfica d'evolució demogràfica de Murlo entre 1861 i
* Font: ISTAT - Elaboració gràfica de Viquipèdia

## Ciutats agermanades

* Giberville, França

## Referències

* ↑ «Resident population on 1st January» (en anglès). ISTAT. [Consulta: 5 febrer 2019].
* ↑ Poggio Civitate Excavation Project Arxivat 2014-10-09 a Wayback Machine., Universitat de Massachusetts Amherst.
* ↑ Mario Filippone (ed), Il territorio di Murlo e le sue chiese, Siena. Nuova immagine, 1994, p. 9.

## Enllaços externs

* Murlo - Lloc web oficial (italià)
# Riu Escrita

El riu Escrita és un afluent per la dreta de la Noguera Pallaresa, del terme municipal d'Espot, a la comarca del Pallars Sobirà. Forma part de la Vall d'Àneu.
Es forma a la sortida de l'Estany de Sant Maurici (1910 msnm), al Parc Nacional d'Aigüestortes i Estany de Sant Maurici, en el vessant septentrional dels Encantats; en aquest estany es reuneixen les aigües dels rius de Ratera, del Portarró i de la Ribera de Subenuix, les valls dels quals formen diverses valls pirinenques, com la Vall de Ratera.
Després de la seva formació a l'Estany de Sant Maurici, l'Escrita rep, per la dreta, successivament, els rius de Monestero, de l'Estany Serull, Torrent de Boteró i Barranc del Prat de Pierró, per l'esquerra el Barranc Fondo, el Canal de Folquer, el Barranc de l'Abeurador, el Barranc de Serransalís, més tard, per la dreta, el Riufredo, i, altre cop per l'esquerra, abans d'arribar al poble d'Espot, el Barranc del Vedat, el Barranc de Gavarro i el Barranc de les Vinadelles.
Ja al poble d'Espot, arriba per l'esquerra el Barranc d'Ensils i a l'extrem sud-est del poble, per la dreta el Riu de Peguera i per l'esquerra el Barranc de Ribaltron. Aigües avall, rep per l'esquerra el Barranc de la Solana, després per la dreta el Barranc de la Mata, el Barranc de Berrader i el Torrent de Finestrelles i per l'esquerra, la Canal, a part de diversos torrents i llaus més de curt recorregut.
Desemboca a la Noguera Pallaresa prop del pantà de la Torrassa (930 msnm). La seva vall, anomenada d'Espot, és suspesa sobre la Noguera. Totes les aigües de la vall alimenten les centrals hidroelèctriques de Sant Maurici i Espot.

## Vegeu també

* Pont de la Torrassa

## Enllaços externs

* El Riu Escrita en el seu entorn, a l'Institut Cartogràfic de Catalunya
# Yap

Yap és un grup d'illes volcàniques a l'oest de les Illes Carolines que forma un dels Estats Federats de Micronèsia. És format per les illes Yap, Gagil-Tamil, Maap i Rumung, amb capital a Colonia (6.300), a l'illa de Yap, la més gran. Foren integrades el 1947 en les Illes del Pacífic en Administració Fiduciària, des de 1990 formen part dels Estats Federats de Micronèsia.

## Municipis

* Dalipebinau
* Eauripik
* Elato
* Fais
* Fanif
* Faraulep
* Gaferut Island
* Gagil
* Gilman
* Ifalik
* Kanifay
* Lamotrek
* Map
* Ngulu
* Rull
* Rumung
* Satawal
* Sorol
* Tomil
* Ulithi
* Weloy
* Woleai

## Història

El primer contacte que els europeus van tenir amb Yap va ser durant l'expedició espanyola d'Álvaro de Saavedra el 1528. aquest albirament també queda enregistrat a l'expedició de Ruy López de Villalobos el 26 de gener de 1543, que les va cartografiar amb el nom de 'Los Arrecifes'.

## Governadors

* John Avila Mangefel 8 de gener 1979 - 12 de gener 1987
* Petrus Tun 12 de gener 1987 - 9 de gener 1995
* Vincent A. Figir 9 de gener 1995 - 13 de gener 2003
* Robert A. Ruecho 13 de gener 2003 - 8 de gener 2007
* Sebastian L. Anefal 8 de gener 2007 -

## Enllaços externs

* Fotografies de pedra
* myMicronesia/Yap secció Arxivat 2006-04-27 a Wayback Machine.
* www.visit-fsm.org/yap Arxivat 2003-04-10 a Wayback Machine.
* Art de Yap Arxivat 2010-02-08 a Wayback Machine.
* h2g2 Institut de Ciència Natural de Yap

## Referències

* ↑ Coello, Francisco «Conflicto hispano-alemán». Boletín de Sociedad Geográfica de Madrid [Madrid], 19, 1885, pàg. 233–234, 238, 282.
* ↑ Brand, Donald D. The Pacific Basin: A History of its Geographical Explorations. Nova York: The American Geographical Society, 1967, p. 123. OCLC 361174.
* ↑ Sharp, Andrew. The discovery of the Pacific Islands. Oxford: Clarendon Press, 1960, p. 28.
* Estats Federats de Micronèsia
* Chuuk | Kosrae | Pohnpei | Yap |
# Ibu

Ibu fou un territori nadiu independent de Iorubalàndia, regit per un cap. Encara que estava en territori del regne d'Itebu, era considerat independent. Tenia al nord les terres d'Obu i Ikale; al sud la llacuna (lagoon); a l'est el poble ikonya (una tribu dels Ikale) i a l'est el riu Ofara que el separava de territoris d'Ijebu (amb les poblacions de Makun i Ibigi).
El 31 de maig de 1888 el cap d'Ibu va signar un tractat amb la Gran Bretanya que establia el protectorat.

## Referències

* The Map of Africa by Treaty, per Sir E. Hertslet
# Pedro Herrera Camarero

Pedro Herrera Camarero (Valladolid, 18 de gener de 1909 - Buenos Aires, 28 d'octubre de 1969) fou un anarcosindicalista espanyol. Treballador ferroviari, fou militant de la CNT i de la FAI.
Amic de Diego Abad de Santillán i Jacinto Torhyo, el 1927 es va establir a Barcelona, on va ser un dels principals líders de la Federación Anarquista Ibérica. Com a representant de la FAI signà els pactes d'unitat d'acció UGT-CNT-PSUC-FAI a Barcelona l'11 d'agost de 1936 i 22 d'octubre de 1936. Fou conseller de Sanitat i Assistència Social de la Generalitat de Catalunya des del 16 de desembre de 1936 al 3 d'abril de 1937 com a representant la CNT. Va donar suport a les tesis de Marià Rodríguez i Vázquez fins que aquest va donar suport al govern de Juan Negrín el 1938.
En acabar la guerra civil espanyola s'exilià a Perpinyà, on va romandre un temps confinat als camps de concentració de Vernet i Djelfa. Fou membre del consell general del Moviment Llibertari Espanyol i l'abril del 1947 fou nomenat secretari general de la CNT a l'exili. Durant el govern Negrín va liderar el corrent crític de la FAI enfront del col·laboracionisme de la CNT amb el govern. Cap al 1950 marxà a Río de Janeiro i després a Argentina, on va publicar llibres i edità la revista Resurgir. Amb els anys s'aproximà a postures reformistes i hom afirma que donà suport al cincpuntisme sense abandonar, però, la CNT.

## Obres

* La AIT (1946) amb José Pérez Burgos

## Referències

* ↑ Biografia a Veu Obrera
* ↑ Robert J. Alexander. Janus Publishing Company Lim. The anarchists in the Spanish Civil War, Volum 2, 1999. ISBN 9781857564129. , pàg. 71
* ↑ Pedro Herrera Camarero a Enciclopedia del Anarquismo Español, parte 2 p. 35
# Màniga

La màniga o mànega és la part d'una peça de roba que cobreix el braç, sigui parcialment o totalment. El tipus de màniga és un dels elements més característics de la moda, i varia segons països, períodes i sexes. L'extrem o terminació de la màniga s'anomena puny.
Segons la longitud, hi ha tres grans tipus de màniga:
* màniga curta, que no arriba al colze;
* màniga llarga, que cobreix fins al puny
* màniga tres quarts, que arriba al colze però no al puny.
La màniga llarga és la més habitual en les peces d'ús exterior, i l'exclusiva de les peces d'abrigar. La màniga curta sovinteja en roba interior, i també en peces exteriors d'estiu.
La màniga pot ser incorporada, si forma part de la mateixa peça que el cos, o, més sovint, muntada, si constitueix una peça independent cosida al cos. Existeixen també mànigues postisses (separables), però no són gaire habituals.

## Tipologia

Vet aquí alguns dels tipus de màniga més habituals actualment:
* màniga recta
* màniga sastre
* màniga de camisa
* màniga de puny bufat
* màniga bufada
* màniga bombada
* màniga de volants
* màniga de campana
* màniga de martell
* màniga de ratpenat
* màniga de quimono
* màniga de pagoda
* màniga ràglan

## Referències

* ↑ «màniga». Diccionari de la llengua catalana de l'IEC. Institut d'Estudis Catalans.
Viccionari
# Riu Ekuku

El riu Ekuku és un petit riu de Guinea Equatorial (Àfrica). El riu també és conegut amb diversos noms locals, com a riu Cugu o riu Ekuko. A la seva vorera va créixer la ciutat de Bata.
El riu està situat a l'interior de la Regió Continental del país, dins la Província Litoral. Localitats properes al riu són Ekuko, Ekuku, Etiani i Matandiate. Al llarg d'aquest riu es van localitzar membres de la tribu Ndowe.

## Referències

* ↑ Aixelà-Cabré, Yolanda. Spain’s African Colonial Legacies: Morocco and Equatorial Guinea Compared (en anglès). BRILL, 2022-02-14, p. 35. ISBN 978-90-04-50407-3.
* ↑ Scafidi, Oscar. Equatorial Guinea (en anglès). Bradt Travel Guides, 2015-11-20, p. 151. ISBN 978-1-84162-925-4.
* ↑ Aixelà-Cabré, Yolanda. Spain’s African Colonial Legacies: Morocco and Equatorial Guinea Compared (en anglès). BRILL, 2022-02-14, p. 35. ISBN 978-90-04-50407-3.

## Enllaços externs

* Río Ekuku, Guinea Ecuatorial - Nombres Geográficos, mapa, coordenadas geográficas
* Where is Rio Ekuku in Litoral, Equatorial Guinea located?
# Seyhan Arman

Seyhan Arman (Adana, 26 de febrer de 1980) és una activista turca que defensa els drets sobre el transgènere. Actualment, és actriu, drag queen i activista LGBTI+. Ha aparegut en diversos programes turcs parlant sobre les seves experiències com a persona transgènere nascuda i criada a Turquia. I sovint surt en obres de teatres o altres mètodes de comunicació com a drag queen.
Va començar la seva carrera com a actriu en teatres quan es va unir al teatre Adana Kardes Oyunucular al 1994. Una de les seves professores va ser Dilruba Saatci.
Va formar part del programa Akasya Duragi. Després d'això va guanyar dos premis, el primer per la seva pel·lícula "Vi el sol" (Günesi Gördüm), en la categoria de millor actuació en els "Premios de Películas Internacionales de Singapur 23" al 2010 i per la pel·lícula "Otros Ángeles (Teslimiyet)" el premi per selecció del jurat en el "Festival de Cine Internacional Ankara 22ª". També va ser una de les "100 mujeres nombradas por la BBC" al 2016.

## Referències

* ↑ PEKEL, Sanem Burcu «Huysuz Virjin the Drag Queen». Akdeniz Kadın Çalışmaları ve Toplumsal Cinsiyet Dergisi, 5, 2, 30-11-2022, pàg. 427–449. DOI: 10.33708/ktc.1172297. ISSN: 2636-7998.
* ↑ Vuruskan, Ediz; Gurlen, Guclu; Alma, Ergun; Ercil, Hakan; Unal, Umut «Comparison of Vacuum-assisted Closure and Conventional Dressing Treatment Modalities for Fournier’s Gangrene». European Journal of Therapeutics, 26, 3, 23-09-2020, pàg. 257–262. DOI: 10.5152/eurjther.2020.20026. ISSN: 2564-7040.
* ↑ Saatci, Ertugrul; Saatci, Esra «Multifractality Analysis of Respiratory Signals». 2020 28th Signal Processing and Communications Applications Conference (SIU). IEEE, 05-10-2020. DOI: 10.1109/siu49456.2020.9302342.
* ↑ KARADAĞ, KANSU; Akasya, Akasya «Ahlak ve hukuk arasında sıkışan kürtaj». Ankara Üniversitesi Hukuk Fakültesi Dergisi, 65, 4, 2016, pàg. 2047–2057. DOI: 10.1501/hukfak_0000001854. ISSN: 1301-1308.
* ↑ Córcoles, César «Malofiej 17 (Premios Internacionales de Infografía) – Parte II». Mosaic, 71, 10-06-2009. DOI: 10.7238/m.n71.0905. ISSN: 1696-3296.
* ↑ Jurado-Martín, Montserrat «Comités de jurados de festivales de cine y el cine de calidad». VISUAL REVIEW. International Visual Culture Review / Revista Internacional de Cultura Visual, 9, Monográfico, 14-11-2022, pàg. 1–11. DOI: 10.37467/revvisual.v9.3695. ISSN: 2695-9631.
* ↑ Jolly, R. D.; Thompson, K. G.; Winchester, B. G. «Bovine mannosidosis--a model lysosomal storage disease». Birth Defects Original Article Series, 11, 6, 1975, pàg. 273–278. ISSN: 0547-6844. PMID: 100.
# Waldron (Arkansas)

Waldron és una població dels Estats Units a l'estat d'Arkansas. Segons el cens del 2000 tenia 3.508 habitants.

## Demografia

Segons el cens del 2000, Waldron tenia 3.508 habitants, 1.430 habitatges, i 899 famílies. La densitat de població era de 272 habitants/km².
Dels 1.430 habitatges en un 31,3% hi vivien nens de menys de 18 anys, en un 45,9% hi vivien parelles casades, en un 11,3% dones solteres, i en un 37,1% no eren unitats familiars. En el 33% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3.
Per edats la població es repartia de la següent manera: un 26,9% tenia menys de 18 anys, un 10,2% entre 18 i 24, un 25,6% entre 25 i 44, un 19,6% de 45 a 60 i un 17,8% 65 anys o més.
L'edat mediana era de 35 anys. Per cada 100 dones de 18 o més anys hi havia 87,8 homes.
La renda mediana per habitatge era de 21.921 $ i la renda mediana per família de 26.829 $. Els homes tenien una renda mediana de 25.256 $ mentre que les dones 16.136 $. La renda per capita de la població era de 12.193 $. Entorn del 22,8% de les famílies i el 25,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waldron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Waldron». American Fact Finder. Oficina del Cens dels Estats Units, 12-01-2010.
# Ptychadena bibroni

Ptychadena bibroni és una espècie de granota que viu a Burkina Faso, Camerun, República Centreafricana, el Txad, República Democràtica del Congo, Costa d'Ivori, Gàmbia, Ghana, Guinea, Libèria, Mali, Nigèria, Senegal, Sierra Leona, Togo i, possiblement també, a Benín, Guinea Bissau i Sudan.

## Referències

* Rödel, M.-O., Amiet, J.-L. & Ohler, A. 2004. Ptychadena bibroni. Llista Vermella d'Espècies Amenaçades de la UICN 2006. Consulta: 18 d'abril del 2008.
# Pedro Ruiz Torres

Pedro Ruiz Torres (Elx, 1951) és un historiador valencià, catedràtic d'Història Contemporània a la Universitat de València i rector d'aquesta institució entre el 1994 i el 2002.

## Biografia

Va llicenciar-se en Filosofia i Lletres per la Universitat de València el 1974, i va obtindre el títol de doctor el 1981. Catedràtic d'Història Contemporània, va ser vicerector d'Ordenació Acadèmica i Professorat a la Universitat de València entre el 1986 i el 1990, i rector d'aquesta institució entre el 1994 i el 2002.
Actualment presideix l'Associació d'Història Contemporània i és director de les publicacions Ayer revista i Pasajes de pensamiento contemporáneo. La seva tasca al capdavant de la Universitat de València ha contribuït a enfortir, per un costat, els lligams entre la universitat i la societat cultural, i, per l'altre, els lligams històrics, culturals i lingüístics amb les universitats de parla catalana. Des de 1988 és acadèmic corresponent de la Reial Acadèmia de la Història. El 2004 li fou atorgada la Creu de Sant Jordi.

## Obres

* Estudios sobre la revolución burguesa en España (1979)
* Señores y propietarios. Cambio social en el sur del País Valenciano, 1650-1850 (1981)
* España en el siglo XVIII
* Història del País Valencià. Època contemporània (1990)
* La época de la razón
* Europa en su historia (1993)
* Reformas y políticas agrarias en la historia de España
* Nacionalismo e historia
* Universitat i compromís social
* Discursos sobre la historia
* The Political Uses of the Past
* La Ilustración y las ciencias. Para una historia de la objetividad

## Referències

* ↑ Entrega de la Medalla UV al Dr. Pedro Ruiz Torres al web de la Universitat de València

## Enllaços externs

* «Obra de Pedro Ruiz Torres» a Dialnet.
* Articles de Pedro Ruiz a El País
# Almúnia (desambiguació)

«Almúnia» té aquests significats:
* Agricultura: Almúnia, assentament agropecuari de l'època musulmana a la península Ibèrica.
* Biografies:
** Manuel Rivero Almunia (Navarra, 19 de maig del 1977), futbolista (porter) espanyol.
** Joaquín Almunia Amann (Bilbao, País Basc, 1948), economista i polític socialista espanyol.
* Geografia:
** La Almunia de Doña Godina, capital de la comarca de Valdejalón (província de Saragossa)
** L'Almúnia de Sant Joan, municipi aragonès situat a la comarca del Cinca Mitjà.
** El Ràfol d'Almúnia, població localitzada a la Marina Alta (País Valencià)
# Mànitx

Mànitx és el nom dels següents llocs:

## Municipis

* Mànitx (Calmúquia), localitat de la república de Calmúquia, a Rússia

## Geografia

* Mànitx (riu), riu de l'estepa russa
# Riu Escalona

El riu Escalona és un riu de les comarques centrals del País Valencià, afluent del Xúquer pel marge dret. Naix a la comarca de la Canal de Navarrés, dels aportaments de diferents barrancs i rambles que baixen encaixats dels vessants del sistema muntanyós del massís del Caroig, la mola de Cortes i de Bicorb; com el riu Cazunta, el Grande, el Fraile i Ludey; o les rambles de la Molinera, Seca, Canillas i Moreno. Tots són cursos d'aigua de recorregut curt i amb cabals molt irregulars i torrencials.
La presa d'Escalona, poc abans de la desembocadura del riu al pantà de Tous, servix per a laminar el volum d'aigua que en cas de temporals de pluja pot col·lapsar-lo. D'eixa manera es pretén que no es repetixca el terrible succés del 1982, quan la presa de Tous no va suportar l'important cabal que va rebre en poques hores i va esfondrar-se i provocà l'anomenada pantanada de Tous.
A les proximitats del riu, en terme de Bicorb, trobem el conjunt de les coves de l'Aranya, una important mostra d'art rupestre.

## Vegeu també

* Pantanada de Tous.
* Embassament d'Escalona.
# Ilse Fuskova

Ilse Fuskova (Buenos Aires, 11 de juny de 1929 - Buenos Aires, 27 de juny de 2024) va ser una activista i hostessa argentina que també va fer incursions en el periodisme i la fotografia. Va ser la primera dona que es va atrevir a sortir de l'armari i a declarar-se públicament lesbiana davant les càmeres de televisió. Va ser l'any 1991, quan Mirtha Legrand la va convidar a participar d'un dels seus esmorzars. Va estar casada i va tenir tres fills.

## Biografia

El 1984 es va separar i el 1985 va començar a militar en feminisme i després en el moviment lèsbic-feminista.
El 1988 va presentar una sèrie fotogràfica per a la segona edició de Mitominas: Mitominas II. Els mites de la sang, al Centro Cultural Ciudad de Buenos Aires –avui Centre Cultural Recoleta- del 4 al 27 de novembre de 1988. La sèrie fotogràfica inspirada en l'informe Hite de la sociòloga i sexòloga nord-americana, d'origen alemany, Shere Hite, mostrava en cinc fotografies una parella de lesbianes pintant el seu cos amb sang menstrual. La sèrie fotogràfica sobre la sang de 1988, mai va ser exhibida des de la seva realització. Amb aquest treball, Ilse Fusková va exposar les contradiccions dins del col·lectiu lèsbic que, davant el temor a l'exclusió, van preferir censurar abans que ser censurades. (Rosa, María Laura; 2014)
Va ser coeditora de Cuadernos de Existencia Lesbiana al costat d'Adriana Carrasco, el primer número del qual va ser publicat el 8 de març de 1987. Als anys noranta s'uneix a Gays por los Derechos Civiles al costat de Carlos Jáuregui i va ser determinant en l'enteniment de lesbianes, gais i les primeres activistes trans per organitzar la Primera Marxa de l'Orgull Lèsbic-Gai, de juny de 1992 (Marxa de l'Orgull LGBT de Buenos Aires). Durant vint anys va ser parella de Claudina Marek, amb qui comparteix l'activisme lèsbic. L'any 1994 van publicar, en diàleg amb Silvia Schmid, el llibre "Amor de mujeres. El lesbianismo en la Argentina, hoy”. Va rebre un homenatge al Primer Encuentro Nacional de Mujeres Lesbianas y Bisexuales de Rosario del 2008.

## Referències

* ↑ Hayes, Ines. «Ilse Fuskova: adiós a una luchadora por los derechos LGBTI | Murió a los 95 años, en la víspera del Día Internacional del Orgullo» (en castellà), 28-06-2024. [Consulta: 17 juliol 2024].
* ↑ Treibel, Guadalupe. «La ilustre lesbiana». Página 12, 20-03-2015. [Consulta: 22 març 2015].
* ↑ Perel, Mariana. «“Es urgente salvar el planeta”». Clarín, 16-01-2015. [Consulta: 22 març 2015].

## Enllaços externs

* Vida y obra. Historia personal del activismo feminista y lésbisco. Por Mabel Belucci
* Entrevista en Pàgina 12
* Se lo tiene merecido. Por Gustavo Pecoraro.
# Sharpes

Sharpes és una concentració de població designada pel cens dels Estats Units a l'estat de Florida. Segons el cens del 2000 tenia 3.415 habitants.

## Demografia

Segons el cens del 2000, Sharpes tenia 3.415 habitants, 1.478 habitatges, i 947 famílies. La densitat de població era de 442,5 habitants/km².
Dels 1.478 habitatges en un 23,8% hi vivien nens de menys de 18 anys, en un 46,8% hi vivien parelles casades, en un 12,6% dones solteres, i en un 35,9% no eren unitats familiars. En el 28,7% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,77.
Per edats la població es repartia de la següent manera: un 21,4% tenia menys de 18 anys, un 6% entre 18 i 24, un 28,1% entre 25 i 44, un 24,8% de 45 a 60 i un 19,7% 65 anys o més.
L'edat mediana era de 42 anys. Per cada 100 dones de 18 o més anys hi havia 95,8 homes.
La renda mediana per habitatge era de 27.692 $ i la renda mediana per família de 33.825 $. Els homes tenien una renda mediana de 27.500 $ mentre que les dones 19.231 $. La renda per capita de la població era de 16.039 $. Entorn del 12,6% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sharpes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Sharpes». American Fact Finder. Oficina del Cens dels Estats Units, 12-01-2010.